Hyvä ystävä, tervetuloa Eläimet opettavat -sarjaan.
Viimeksi puhuin eläinten nopeus-, korkeus- ja syvyysennätyksistä, -
maailmanennätyksistä.
Viimeksi puhuin pingviineistä, joita elää Etelämantereella.
Ne sukeltavat 600 metrin syvyyteen -
ja voivat olla sukelluksissa jopa 22 minuuttia.
Lisäksi niillä on mainio 2-osainen järjestelmä, -
kun ne siellä 3 kk paastoavat, hautovat munia, -
ja seisovat isossa laumassa jäätiköllä, -
joka estää räpylöiden jäähän kiinnijäätymisen..
Siinä on nerokas lämmön- vaihdinjärjestelmä koivissa.
Siitä puhuin viimeksi.
Näissä jaksoissa olen kehottanut sinua ajattelemaan itse, -
ja kyseenalaistamaan evoluution väitteet, joissa väitetään, -
että linnut kehitti itse lämmönvaihtimia koipiin, jotta ne eivät jäätyisi.
Mitenkäs ne olisivat hakanneet itsensä jollakin irti jäästä, -
ennen kuin nämä lämmönvaihtimet olivat kehittyneet.
Jumalan laittamat järjestelmät on kaikki tai ei mitään -
heti toimivia järjestelmiä. Ei tämmöiset kehity.
Kannattaa esittää hankalia, kiperiä kysymyksiä, -
jotka on täysin sallittuja.
Koulussa on usein kysymysvalikoima: Näitä saa kysyä, näitä ei.
Näitä saa tutkia, näitä ei. Näistä asioista saa julkaista, näistä ei.
Kysy, miksi näin on. Miksi tiedettä rajoitetaan?
Ei tiede mene eteenpäin, ellet kysy kiperiä ja hankalia kysymyksiä.
Olisivatko pingviinit itse kehittäneet järjestelmän -
sattumanvaraisten mutaatioiden ja luonnonvalinnan avulla, -
vai olisiko järjestelmä suunniteltu? On ilmeistä, että se on suunniteltu.
Paavali kirjoittaa, -
että Jumalasta voidaan tietää katsomalla Hänen töitään.
Niin siellä lukee, ja näin se on.
Mikäli tämä järjestelmä ei ole suunniteltu, toimiva kokonaisuus, -
miten pingviinit tulivat toimeen -
Etelämantereen oloissa järjestelmän evoluutiota odoteltaessa.
Nämä pingviinit on todella mainioita otuksia.
Niissä on paljon hauskoja piirteitä. Ne ovat pariuskollisia, -
mutta leskeksi jäätyään ne saattavat ottaa uuden puolison.
Kun pingviini naaraas on muninut yhden munan, -
niin se on vieritettävä koiraalle haudottavaksi, ettei se jäätyisi.
200 km/t puhaltava tuuli ja -60 C, niin se jäätyy melkein ilmassa.
Eli kun naaras on muninut munan, -
niin se vieritettävä salamannopeasti koiraalle -
haudottavaksi räpylöiden päälle, -
jotka on ilmastoitu niin, että ne pysyy lämpöisinä.
Siihen pannaan untuvatäkki päälle, jossa se sitä hautoo.
Koiras kaappaa munan nopeasti ihopoimuunsa.
Jos kaappaus menee ohi, niin muna jäätyy, ja silloin käy hullusti.
Eli koiras kaappaa munan ihopoimuunsa ja -
hautoo sitä jalkojensa päällä 9 vk syömättä -
sillä aikaa, kun naaras käy syömässä.
Tämä munan siirtotapahtuma on kriittinen.
Jos muna pääsee jäätymään, uusi muna tulee vasta vuoden kuluttua.
Koiras nukkuu hautomisen ajan -
pitäen näin energiankulutuksensa mahdollisimman pienenä.
Se ei syö mitään 3 kuukauteen.
Koiras ruokkii poikasta oksentamalla maitomaista nestettä sitten, -
kun poikanen on kuoriutunut -
ja kurkistaa hauskasti sieltä untuvatäkin alta ulos.
2 kuukautta ravinnonhakumatkalla ollut naaras löytää puolisonsa -
tuhansien pingviinien joukosta puolison äänen perusteella.
Se on jännä juttu, että ääni on ihmiselläkin kuin sormenjälki.
Tunnistat ihmisen äänen perusteella.
Rosvotkin saadaan kiinni, jos ääni on valvontakamerassa nauhoitettu.
Ääni on tavallaan kuin sormenjälki.
Naaras löytää puolisonsa tuhansien joukosta äänen perusteella, -
ottaa poikasen hoivaansa ja päästää samalla -
puolisonsa merelle syömään yli 2 kk paaston jälkeen.
Myös emot tunnistavat poikasensa parvesta äänen perusteella.
Tämä on aika hauska asia.
Eläinkunnassa on uskollisuutta ja uskottomuutta.
Eläimet on fiksuja tai vähän hölmöjä.
Eläimet on julmia ja eläimet on ystävällisiä.
Ja eläimet pitävät toisistaan huolen. Siellä on kaikkea tämmöistä hauskaa.
YouTubessa oli esimerkiksi hauska video nälkäisestä koirasta.
Koira on keittiön lattialla, ja keittiön pöydällä on papukaija, -
jolla on ruokaa siinä. Siinä on spagettia ja spagettikastiketta.
Kun papukaija tajuaa, että koiralla on nälkä, -
se heittää spagetteja koiralle, joka kiltisti ottaa ne.
Sitten papukaija hoksaa tehdä niistä herkullisempia, -
dippaa niitä kastikkeeseen ja antaa koiralle.
Eläimillä on paljon keskinäistä huolenpitoa.
Sekin on sen eläimen luonne. Jumala on luonut erilaisia.
Pingviini on siis pariuskollinen.
Toinen pariukollinen pariskunta on joutsen.
Se on koko elinikäinen parisuhde, ne ovat uskollisia toisilleen.
Mutta sitten on uskottomia, vähän niin kuin ihmisissäkin on.
Tämmöinen uskoton lintupariskunta on esim. kirjosieppo.
Koiraalla saattaa olla monta eri perhettä.
Se on siis uskoton otus. Luonnossa on kaikenlaista.
Raamatussa Jobin kirjassa on erittäin mainioita eläinkuvauksia.
Siellä kuvataan erästä eläintä, että se on hellä. No, mikä eläin on hellä?
Se on haikara. Haikaran hellyydestä puhutaan.
Haikara huolehtii poikasistaan hellyydellä.
On myös tylyjä lintuja. Strutsista todetaan, että se on tyly lintu.
Strutsin nähnyt voi ajatella, että aika hyvä kuvaus strutsista.
Strutsi on vaarallinen, se juoksee nopeasti.
Vihainen iso strutsi voi jopa tappaa ihmisen.
Eivät ne siis hirveän turvallisia eläimiä ole.
Raamatussa todetaan strutsista Jobin kirjassa luvussa 39, -
että strutsi jättää munansa vaaraan hiekalle helteen haudottaviksi.
Job 39:15 "Ei se ajattele, että jalka voi ne särkeä -
ja metsän eläimet polkea ne rikki.
Se on tyly poikasilleen, niinkuin ne eivät olisikaan sen omia; -
hukkaan menee sen vaiva, mutta ei se sitä pelkää."
Ja nyt mielenkiintoinen kohta:
"Sillä Jumala on jättänyt sen viisautta vaille ja -
tehnyt sen ymmärryksestä osattomaksi."
Jumala on siis laittanut erilaisia eläimiä -
ja Jumala on antanut eläimille paljon viisautta.
Esimerkiksi, jos linnut lähtee pöntöstä, -
olet varmaan nähnyt ja toivottavasti näet, -
kun lintu kurkkii pöntön suulla, ja yhtäkkiä se lähtee lentämään.
Se lentää läheiseen puuhun. Yleensä se onnistuu mainiosti.
Se kaikki on ohjelmoitu linnun aivoihin, -
se on DNA:ssa bio-ohjelmana.
Ei ne käy missään lento-opistossa, ne on ohjelmoitu lentämään.
Jumala on antanut niille tämän taidon.
Strutsista todetaan, että se on niin tyly, -
että jättää munansa hiekalle ja antaa helteen hautoa niitä, -
koska Jumala on jättänyt sen viisautta vaille -
ja tehnyt sen ymmärryksestä osattomaksi.
Katsotaan lisää tätä lintumaailman suunnittelua.
Suunnittelu tulee esiin erityisesti yksityiskohdissa, -
jotka vahvistavat, että suunnittelija, Jumala, on olemassa.
Meidän ei tarvitse uskoa ateistien luomiskertomuksiin -
ja satuihin aineesta, joka ryhtyy elämään ja suunnittelemaan itseään.
Se on täysin mennyttä aikaa.
Kaikki se, mitä biologiassa opetettiin 10-20 vuotta sitten, -
on täysin koipussiin laitettavaa mennyttä tarinaa.
Nykyään elämme ihan uudessa bio-ohjelmien maailmassa.
Kun katsomme solun ja eläinten toimintaa, -
voimme olla varmoja siitä, että Jumala on olemassa tänä päivänä.
Otetaan esimerkiksi tämä mainio kuningaskalastaja.
Olen nähnyt, kun kuningaskalastaja sukeltaa nappaamaan kalan joesta.
Siitä ei kuulu pihahdustakaan.
On ihmetelty, että mistä tässä on kysymys.
Tätä on hyödynnetty japanilaisen Shinkansen-junan keulassa, -
joka on muotoiltu kuningas- kalastajan nokkaa mallina käyttäen.
Tämä japanilainen juna on esimerkki biomimetiikan mahdollisuuksista, -
eli luonnossa oleva suunnittelu antaa ohjeet ratkaisuun, -
ja kehitysvaiheet tuulitunneleissa voidaan ohittaa.
Mennään suoraan ratkaisuun.
Nämä Shinkansen-junat ovat kuin lentokoneita, -
jotka kuljettavat matkustajia turvallisesti ja tyylillä 300 km/t.
Näin suureen nopeuteen liittyy myös ongelmia.
Kun juna menee tunneliin, se puristaa edellään ilmatyynyä.
Puristetut ilma-aallot muodostavat tunnelin jälkeen shokkiaallon, -
joka liikkuu ääntä nopeammin. Siitä tulee ukkosta muistuttava jyrähdys.
Lähistön ihmiset häiriintyivät siitä ja valittivat, että sen on loputtava.
Insinöörit keksivät muotoilla junan nokan saman muotoiseksi, -
kuin kuningaskalastajalla. Jyrinä loppui siihen.
Junat kulutti 15% vähemmän sähköä, koska ne halkaisi ilmaa paremmin.
Kun insinöörit etsivät ratkaisua luonnosta, -
heidän huomionsa kiinnittyi kuningaskalastajaan.
Kun se sukeltaa saaliin perään, niin mitään läiskähdystä ei kuulu.
Kun linnun nokasta tehtiin tietokonemalli, -
niin äänihaitta väheni junien keulassa.
Uuden sukupolven luotijunissa on -
kuningaskalastajan nokan kaltainen rakenne.
Oli vielä toinen ongelma.
Kun jyrinä loppui, tuli suhina sähköä keräävistä telineistä junan päällä.
Se ratkesi, kun insinöörit muistivat pöllön lentävän yöllä ilman ääntä.
Insinöörit matkivat siiven etureunasta pinnoiteratkaisun, -
ja kun se pantiin sähköä kerääviin telineisiin, niin suhina loppui.
Eli insinöörit ajattelivat pöllön öistä äänetöntä lentoa, -
ja he kopioivat siiven etureunan ääntä vaimentavan rakenteen -
junan sähköä kerääviin kattotelineisiin.
Eli tässä vedettiin suoraan ratkaisu luonnosta -
kopioimalla Jumalan luomaa optimaalista ratkaisua.
Tehtiin tarkka malli tietokoneella kuningaskalastajan nokasta -
ja muotoitiin sen mukaan junankeula.
Jyrähdykset loppui ja ihmiset olivat tyytyväisiä.
Suhina loppui, kun otettiin malli pöllön siiven etureunasta, -
ja pantiin junan sähköä kerääviin kattotelineisiin.
Tarkempi kuvaus Shinkansen-junasta on Eläimet opettavat -kirjassa, -
jossa on myös paljon muita vastaavia ratkaisuja.
Biomimetiikka on nykyinen insinööritiede, -
joka ottaa suoraan luonnosta nämä nerokkaat ratkaisut -
ja soveltaa niitä ihmisen tarpeisiin.
Tätä tehdään Jumalan kunniaksi, eikä evoluution kunniaksi, -
koska ei evoluutio ikinä olisi tällaisia rakenteita, molempia rakenteita, -
pystynyt kehittämään yrityksen ja erehdyksen kautta.
Eli tässäkin kannattaa ajatella itse, olla kriittinen.
Sillä tavalla tiede etenee.
Kiitos, kun olit mukana.
Tekstitys: Ilpo Törnqvist